เหตุแทงคนในโซลิงเงิน พ.ศ. 2567

เมื่อเย็นวันที่ 23 สิงหาคม พ.ศ. 2567 เกิดเหตุไล่แทงคนระหว่างเทศกาลฉลองครบรอบ 650 ปีเมืองโซลิงเงิน ประเทศเยอรมนี ผู้ก่อเหตุเป็นชายชาวซีเรียใช้มีดไล่แทงคนเสียชีวิตสามราย บาดเจ็บแปดคน ข้อมูลของทางการระบุว่าเหตุจูงใจในการก่อเหตุมาจาก "ความเชื่ออิสลามหัวรุนแรง" ของผู้ก่อเหตุ ซึ่งเขื่อว่าเป็นสมาชิกของรัฐอิสลาม ผู้ออกมาอ้างความรับผิดชอบในเหตุการณ์นี้

หลังการโจมตี ขณะค้นหาตัวคนร้ายโดยตำรวจ ผู้ต้องสงสัยเดินทางมารับสารภาพที่สถานีตำรวจท้องถิ่นแห่งหนึ่ง

ผู้ต้องสงสัยก่อเหตุเป็นชายวัย 26 ปี ผู้นับถือศาสนาอิสลามซุนนี จากดัยร์เอร์โซร์ ประเทศซีเรีย เขาเดินทางถึงประเทศเยอรมนีในปี 2022 โดยแบบร้องขอที่พักพิงผู้ลี้ภัยในเยอรมนีของเขาถูกปฏิเสธ และถูกคำสั่งให้ขับไล่ออกจากประเทศกลับไปยังบัลแกเรียที่ซึ่งเขาเคยขอที่พักพิงมาก่อนหน้า กระนั้นทางการไม่สามารถหาตัวเขาเจอได้มาก่อน ทำให้เขายังคงอยู่ในเยอรมนีต่อไปแม้จะมีคำสั่งขับออกจากประเทศ

เหตุการณ์นี้ยิ่งทำให้ข้อถกเถียงกรณีผู้อพยพมาเยอรมนีเข้มข้นขึ้นไปอีก และนักการเมืองบางคนได้ใช้โอกาสนี้ในการเสนอนโยบายและข้อบังคับสำหรับการควบคุมพรมแดนให้เข้มงวดขึ้น ไปจนถึงการปฏิเสธรับผู้ลี้ภัย ประธานาธิบดีเยอรมนี โอลัฟ ช็อลซ์ ระบุว่าการโจมตีนี้เป็น "การก่อการร้ายต่อเราทุกคน"

อ้างอิง

หมวดหมู่:การก่อการร้ายในประเทศเยอรมนี
หมวดหมู่:ประเทศเยอรมนีในปี พ.ศ. 2567
หมวดหมู่:โซลิงเงิน